“Sogʻlom avlod uchun” hukumatga qarashli boʻlmagan xalqaro xayriya fondining faoliyatini yanada takomillashtirish chora-tadbirlari toʻgʻrisida
(resolution, 2025-10-06)

“Sogʻlom avlod uchun” hukumatga qarashli boʻlmagan xalqaro xayriya fondining faoliyatini yanada takomillashtirish, shuningdek, reproduktiv yoshdagi ayollar, homiladorlar va bolalarga koʻrsatiladigan tibbiy yordam sifatini oshirish maqsadida Vazirlar Mahkamasi qaror qiladi: 1. “Sogʻlom avlod uchun” hukumatga qarashli boʻlmagan xalqaro xayriya fondining (keyingi oʻrinlarda — Fond): tuman (shahar)larda tashkil etilgan Fondning tayanch punktlarini tugatish; tayanch punktlarining vazifalarini Fondning hududiy filiallariga yuklash; tayanch punktlarining mavjud mol-mulkini belgilangan tartibda Fondning hududiy filiallariga oʻtkazish toʻgʻrisidagi takliflari inobatga olinsin. 2. Fondga Sogʻliqni saqlash vazirligi bilan birgalikda joylarda, ayniqsa olis va chekka hududlarda reproduktiv yoshdagi ayollar, homiladorlar va bolalarga koʻrsatiladigan tibbiy yordam sifatini oshirishni yanada yaxshilash maqsadida: reproduktiv yoshdagi ayollar va bolalar orasida kasallanishni kamaytirishga hamda ularni sogʻlomlashtirishga yoʻnaltirilgan “Sogʻlom ayol va bola oyligi”ni yiliga ikki marotaba tashkil etish; bolalar va oʻsmirlar, ayniqsa, oʻsmir-qizlarni profilaktik koʻriklar bilan qamrab olish; bemor ayollar va nogironligi boʻlgan bolalarni chuqurlashtirilgan tibbiy koʻrikdan oʻtkazilishini taʼminlash hamda ularni sogʻlomlashtirish choralarini koʻrish tavsiya etilsin. 3. Transport vazirligi, “Uzbekistan Airports” AJ Fondning murojaatiga asosan “Rease Village International” xalqaro tashkiloti tomonidan bemor bolalarni tashish uchun buyurtma qilingan havo kemasini qabul qilish va joʻnatishda aeronavigatsiya va yer usti aeroport xizmatlari uchun yigʻim va toʻlovlardan ozod etishni (yoqilgʻi uchun toʻlov bundan mustasno), shuningdek, bemor bolalar va ularni kuzatib boruvchi shifokorlarni Islom Karimov nomidagi Toshkent xalqaro aeroportining “CIP” zalidan bepul oʻtishlarini tashkil etsin. 4. Adliya vazirligi Soliq qoʻmitasi bilan birgalikda Fondga uning tuman (shahar) tayanch punktlarini belgilangan tartibda tugatish ishlarini tashkil etishda amaliy koʻmak koʻrsatsin. 5. Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oila va xotin qizlar qoʻmitasi raisi Z.B. Maxkamova hamda sogʻliqni saqlash vaziri A.A. Xudayarov zimmasiga yuklansin. 1. Vazirlar Mahkamasining “Sogʻlom avlod uchun” hukumatga qarashli boʻlmagan xalqaro xayriya jamgʻarmasining takliflari toʻgʻrisida” 1993-yil 28-oktabrdagi 524-son qarorining 5-bandi. 2. Vazirlar Mahkamasining “Sogʻlom avlod uchun” hukumatga qarashli boʻlmagan xalqaro xayriya jamgʻarmasini davlat tomonidan qoʻllab-quvvatlash toʻgʻrisida” 1994-yil 5-martdagi 119-son qarori. 3. Vazirlar Mahkamasining “Sogʻlom avlod uchun” hukumatga qarashli boʻlmagan xalqaro xayriya fondini qoʻllab-quvvatlashga doir qoʻshimcha chora-tadbirlar toʻgʻrisida” 2014-yil 30-yanvardagi 20-son qaroriga 2-ilovaning “Fondning tayanch punktlari” bloki va 6-ilovaning 1-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Tadbirkorlik subyektlariga davlat xizmatlarini koʻrsatish mexanizmlarini takomillashtirishga doir qoʻshimcha chora-tadbirlar toʻgʻrisida” 2017-yil 1-fevraldagi PQ-2750-son qarori)” 2017-yil 1-maydagi 252-son qaroriga 1-ilovaning 1-bandi. 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2017-yil 11-maydagi 270-son qaroriga 1-ilovaning 3-bandi. 6. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Aholiga davlat xizmatlari koʻrsatishning milliy tizimini tubdan isloh qilish chora-tadbirlari toʻgʻrisida” 2017-yil 12-dekabrdagi PF-5278-son Farmoni va Oʻzbekiston Respublikasi Prezidentining “Oʻzbekiston Respublikasi Adliya vazirligi huzuridagi Davlat xizmatlari agentligi faoliyatini tashkil etish toʻgʻrisida” 2017-yil 12-dekabrdagi PQ-3430-son qarori)” 2018-yil 22-yanvardagi 40-son qaroriga ilovaning 1-bandi. 7. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 4-bandi.